ΓΡΑΠΤΗ ΕΡΩΤΗΣΗ E-2541/01

υποβολή: Ioannis Souladakis (PSE) προς την Επιτροπή

(19 Σεπτεμβρίου 2001)

Θέμα: Αποκατάσταση Κατεστραμμένου Οδικού και Σιδηροδρομικού Δικτύου

Οι βομβαρδισμοί του ΝΑΤΟ κατά της Γιουγκοσλαβίας κατέστρεψαν το οδικό δίκτυο που συνέδεε την Ελλάδα με την Κεντρική Ευρώπη, το οποίο σήμερα λειτουργεί μόνο στο 53 % του συνολικού του μήκους, το οποίο ξεκινά από τη Θεσσαλονίκη και διασχίζει την ΠΓΔΜ, την ΟΔΓ, την Κροατία, τη Σλοβενία, την Ουγγαρία και την Αυστρία. Τις ίδιες ζημιές έχειποστεί και το αντίστοιχο σιδηροδρομικό δίκτυο, το οποίο λειτουργεί μόλις κατά 52 % της συνολικής σιδηροτροχιάς.

Έχει εξετάσει η Επιτροπή τις ζημίες που έχουνποστεί οι χώρες μέλη της Ευρωπαϊκής Ένωσης από την καταστροφή του δικτύου και την κατά συνέπεια δυσχέρεια των μεταφορών·

Έχει προβλέψει η Επιτροπή ποσά για την αποκατάσταση του κατεστραμμένου οδικού και σιδηροδρομικού δικτύου και, αν ναι, από που θα αντληθούν αυτά·

Έχει καταρτισθεί από την Επιτροπή χρονοδιάγραμμα για την αποκατάσταση των ζημιών των συγκεκριμένων οδικού και σιδηροδρομικού δικτύου·

Απάντηση της κας de Palacio εξ ονόματος της Επιτροπής

(12 Νοεμβρίου 2001)

Η Επιτροπή έχειπόψη τις σοβαρές ζημιές πουπέστησαν οι οδικές και σιδηροδρομικέςποδομές στα Βαλκάνια κατά τους γιουγκοσλαβικούς πολέμους, ιδίως μάλιστα σε ό,τι αφορά τον Πανευρωπαϊκό Διάδρομο Μεταφορών που διασχίζει την περιοχή αυτή συνδέοντας την Ελλάδα με την Αυστρία και την Ουγγαρία. Η Επιτροπή πληροφορήθηκε τις ουσιασικές οικονομικές επιπτώσεις των ως άνω ζημιών, ιδίως μάλιστα για ορισμένα από τα κράτη μέλη.

Στις 15 Μαρτίου 2001πεγράφη πρωτόκολλο συμφωνίας για τον ως άνω διάδρομο από τις χώρες της περιοχής στη Θεσσαλονίκη. Ο Αντιπρόεδρος της Επιτροπής που είναιπεύθυνος για θέματα ενέργειαςπέγραψε το πρωτόκολλο στις 5 Απριλίου 2001.

Πραγματοποιήθηκε ήδη ανάλυση στρατηγικού χαρακτήρα από την Επιτροπή όσον αφορά τα θέματα μεταφορώνποδομής στην περιοχή και τη σύνδεσή της με τιςποψήφιες χώρες και το διευρωπαϊκό δίκτυο μεταφορών της Κοινότητας. Ο εν λόγω διάδρομος συγκαταλέγεται μεταξύ των ως άνω δικτύων. Η ανάλυση διατίθεται στην ιστοθέση: http://europa.eu.int/comm/energy_transport/library/tren_se_en.pdf

Οι κύριες πηγές χρηματοδότησης που διατίθενται για τη βελτίωση των δικτύων μεταφοράς προέρχονται από διεθνείς χρηματοοικονομικούς φορείς, και ιδίως την Ευρωπαϊκή Τράπεζα Επενδύσεων (ΕΤΕ) και την Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ). Εντούτοις, η Επιτροπή έχει ήδη συμβάλει ουσιαστικά στην αποκατάσταση των δικτύων της περιοχής. Αυτό αφορά ιδιαίτερα την οδό Ε75 στην Πρώην Γιουγκοσλαβική Δημοκρατία της Μακεδονίας.

Βάσει του νέου χρηματοοικονομικού μέσου της Κοινότητας CARDS, πουποστηρίζει τη διαδικασία σταθεροποίησης και προσχώρησης, η Επιτροπή εξετάζει νέα έργα. Αυτά θα μπορούσαν να αφορούν ιδίως τις παραμεθόριους περιοχές μεταξύ της Ομοσπονδιακής Δημοκρατίας της Γιουγκοσλαβίας και της Ουγγαρίας για την οδό Ε75 καθώς και τις αντίστοιχες ζώνες μεταξύ της Κροατίας και της Ομοσπονδιακής Δημοκρατίας της Γιουγκοσλαβίας αφενός και της Κροατίας και της Σλοβενίας αφετέρου για την οδό Ε70.

Ο κατά προσέγγιση προϋπολογισμός της ανάπτυξης του Διαδρόμου θα μπορούσε να προκύψει το θέρος του 2002 ως αποτέλεσμα μελέτης που αναμένεται να αρχίσει στο άμεσο μέλλον.

Προκειμένου να ποσοτικοποιηθούν επακριβώς οι επενδύσειςψηλής προτεραιότητας, θα εκτελείται επί του παρόντος μελέτη με τίτλο Περιφερειακή μελέτη για τιςποδομές μεταφορών (TIRS). Τα αποτελέσματά της αναμένονται στις αρχές του 2002 και θα αποτελέσουν τη βάση σχεδίου επενδύσεωνψηλής προτεραιότητας, συμπεριλαμβανομένων των δαπανών και του χρονοδιαγράμματος. Το δεύτερο στάδιο της ως άνω μελέτης που θα χρηματοδοτηθεί από την Επιτροπή, θα αρχίσει πριν τα τέλη του 2001 με στόχο να εμβαθυνθεί η ανάλυση των έργων προτεραιότητας.

Οι εμπλεκόμενες χώρες καλούνται να λάβουν την πρωτοβουλία και να προτείνουν τα αντίστοιχα έργα προτεραιότητας επιδιώκοντας παράλληλα να εξασφαλίσουν την απαραίτητη χρηματοδότηση από την Κοινότητα ή τους διεθνείς χρηματοοικονομικούς φορείς.